Publication: Magyar Közlöny
Issue: MK-2000-27 (Year: 2000, Number: 27)
Era: 1990-2004
Section: 1993. évi LXXX. törvény alapján tudományos, kutatási és
Paragraph Index: 1278

5. A Közalapítvány gazdálkodása A Közalapítvány éves pénzügyi terv alapján gazdálkodik, mely a várható bevételeket és kiadásokat oly módon tartalmazza, hogy azok egymással egyensúlyban legyenek. A Közalapítvány a hatályos számviteli szabályok alapján éves beszámolót készít, amelyet okleveles könyvvizsgáló hitelesít, és a Felügyelő Bizottság megtárgyal, véleményez a Kuratórium számára. A Kuratórium által elfogadott beszámolót az Alapító részére meg kell küldeni. A Közalapítvány a gazdálkodása során elért eredményét kizárólag céljaival összhangban, az Alapító Okiratban meghatározott tevékenységére fordíthatja, azt fel nem oszthatja. A Közalapítvány működési (rezsi)költsége az alapítvány éves költségvetésében előirányzott kiadások összegének 10%-át nem haladhatja meg. A Kuratórium a Közalapítvány Alapító Okirat szerinti tevékenységének és az éves gazdálkodásának legfontosabb adatait köteles országos sajtó útján is nyilvánosságra hozni. Amennyiben az alapítvány az államháztartás alrendszereitől támogatásban részesül, úgy arra az azt biztosító támogatóval köteles szerződést kötni, amelyben annak feltételeit a felek rögzítik, különösen az elszámolás feltételeit és módját. Az igénybe vett támogatások, az alapítvány által nyújtott cél szerinti juttatások bárki által megismerhetők. A Közalapítvány, annak gazdálkodásáért, a vagyonkezelésért felelős személyt, valamint a támogatót, illetve e személyek Ptk. 685. § b) pont szerinti hozzátartozóját (élettársát) cél szerinti juttatásban nem részesítheti, kivéve azon szolgáltatásokat, amelyek a célokkal összhangban bárki által igénybe vehetők. A Közalapítvány fenntartója a Főiskolának, amely nem állami felsőoktatási intézményként működik.

Source: https://magyarkozlony.hu/hivatalos-lapok/0fefc8a78dc2419298829d39182b48e0f944522c/dokumentumok/9b59ab2bcf935efbceb14202a2f02e7861b0a80d/letoltes